
అభిమానులే తన బలం అని నమ్ముతుంది కాజల్. అందుకే వీలైనంత వరకు ఫ్యాన్స్కు దగ్గరగా ఉండటానికి ప్రయత్నిస్తుంది. అందులో భాగంగానే ఆమె అఫిషియల్ యాప్ను ప్రవేశపెట్టింది. ఇటీవల చెన్నైలో జరిగిన యాప్ లాంచ్ గురించి కాజల్ మాట్లాడుతూ ‘‘ప్రపంచం చాలా వేగంగా మారుతోంది. అందరి చేతుల్లోనూ ఆండ్రాయిడ్ ఫోన్లున్నాయి. ఎక్కడేం జరిగినా క్షణాల్లో తెలుసుకోవాలని జనాలు ఉబలాటపడుతున్నారు. నన్ను అభిమానించే వారికి నిత్యం దగ్గరగా ఉండాలని ఈ యాప్ని డిజైన్ చేయించాను. దీని ద్వారా సోషల్ మీడియాలో నా ఫ్యాన్స్ నాకు అందుబాటులో ఉండటానికి వీలవుతుంది’’ అని చెప్పుకొచ్చిందీ సుందరి. తెలుగులో రానా పక్కన ఆమె ప్రస్తుతం ‘నేనే రాజు నేనే మంత్రి’లో నటిస్తోంది. తొలి చిత్రం ‘లక్ష్మీ కల్యాణం’ తర్వాత తేజ దర్శకత్వంలో ఆమె నటిస్తున్న చిత్రం ఇదే.

abhimaanule tana balam ani nammutundi kajal. anduke veelainanta varaku fansku daggaragaa undataaniki prayatnistundi. andulo bhagamgane aame afficial yaapnu pravesapettindi. iteevala chennailo jarigina yap lanch gurinchi kajal maatlaadutuu ‘‘prapancham chala vegamgaa maarutondi. andari chetullonu android phonlunnayi. ekkadem jarigina kshanaallo telusukovalani janaalu ubalaatapadutunnaaru. nannu abhimaaninche vaariki nityam daggaragaa undaalani ee yapni dizine cheyinchaanu. deeni dwara soshal medialo naa fances naaku andubaatulo undataaniki veelavutundi’’ ani cheppukochindii sundari. telugulo rana pakkana aame prastutam ‘nene raju nene mantri’loo natistondi. toli chitram ‘lakshmi kalyanam’ tarvaata teja darsakatvamlo aame natistunna chitram ide.